Source: http://www.handbalsport.ro/stire_detalii.php?id_item=4786
Timestamp: 2018-11-17 16:11:13+00:00

Document:
Handbal Detalii stire 4786
Clasament surpriză în handbalul masculin: CSM Bucureşti este lider
[ Data: 2014-11-12 ]
CSM Bucureşti concurează puternic Dunărea Călăraşi pentru titlul de revelaţie în handbalul românesc. Trupa lui Aihan Omer a ajuns, surprinzător, în fruntea Ligii Naţionale masculine, în urmă cu o săptămână, numai că între timp a suferit două înfrângeri consecutive şi a retrogradat direct pe locul 6. Aflată în imediata apropiere a Dunării Călăraşi, CSM Bucureşti a ţinut ştacheta sus şi a continuat să adune victorii. Cu două succese consecutive în ultimele şase zile, echipa din Capitală a ajuns în vârf! Ultima partidă, jucată pe terenul echipei HCM Constanţa, a fost proba de maturitate pentru formaţia lui Bozo Rudic, o ocazie pentru a demonstra că nimic nu a fost întâmplător în acest sezon.
În urmă cu aproximativ şase luni, CSM Bucureşti se străduia din răsputeri să se salveze de la retrogradare, lucru pe care l-a reuşit cu dificultate. Acum, gruparea susţinută de Primăria Capitalei a ajuns să evolueze cu multă dezinvoltură, a ţinut în şah campioana en-titre chiar în fieful acesteia. După ce a fost condusă cu 17-13 la pauză, CSM Bucureşti a revenit foarte rapid pe tabela de marcaj şi a controlat finalul de joc. De la minus patru, bucureştenii au ajuns la plus trei (26-23) în minutul 48, motiv pentru Zvonko Sundovski să izbucnească pe margine şi să ceară time-out. HCM Constanţa a făcut eforturi pentru a reveni, dar CSM a dat dovadă de o maturitate ieşită din comun, deşi are în componenţă foarte mulţi jucători tineri. Cu entuziasmul "puştilor" şi sângele rece al sârbilor din echipă, trupa lui Rudic şi Mihăilă a dat lovitura: 31-30! Campioana se află într-o situaţie inedită, a pierdut al doilea meci pe teren propriu în acest sezon, lucru care nu s-a mai întâmplat în ultimii ani.
În faţa unei premiere se află şi CSM Bucureşti. A urcat pe locul 1 în handbalul masculin, deşi această poziţie este aşteptată, mai degrabă în handbalul feminin. Foarte interesant, Bucureştiul şi Baia Mare au ajuns să-şi dispute întâietatea şi la masculin.
Rezultatele etapei a 11-a (masculin)
Poli Timişoara - Ştiinţa Bacău 25-25
HC Vaslui - Minaur Baia Mare 26-30
Steaua Bucureşti - CSU Suceava 33-28
Energia Tg. Jiu - Dinamo Bucureşti 30-32
HCM Constanţa - CSM Bucureşti 30-31
HC Odorhei - Dunărea Călăraşi 27-22
Clasament Liga Naţională - Masculin
1.	CSM Bucureşti	10	7	1	2	291-273	22
2.	Minaur Baia Mare	10	7	0	3	258-240	21
3.	HCM Constanţa	10	6	1	3	284-258	19
4.	Dinamo Bucureşti	10	6	1	3	256-236	19
5.	HC Odorhei	10	5	3	2	269-257	18
6.	Dunărea Călăraşi	10	6	0	4	259-247	18
7.	Ştiinţa Bacău	11	4	3	4	280-281	15
8.	Steaua Bucureşti	10	4	1	5	280-279	13
9.	Poli Timişoara	10	4	1	5	259-258	13
10.	Potaissa Turda	10	4	0	6	279-302	12
11.	HC Vaslui	11	3	2	6	279-304	11
12.	CSU Suceava	10	2	1	7	220-242	7
13.	Energia Tg. Jiu	10	1	0	9	251-288	3

References: CSM 

CSM 
 CSM 
 CSM 
 CSM 
 CSM 
 CSM 
 CSM 
	CSM